**Σύλλογος Συνδρόμου DOWN Ελλάδας Θεσσαλονίκη, 16/09/2019**

Ταχ. Δ/νση : Καρανιβάλου 31, Πυλαία **Αρ. Πρωτ: 412**

Ταχ. Κώδικας : 544 54

Πληροφορίες: Μελίνα Μαθιού

Τηλέφωνο : 231 092 5000

web:

<https://www.down.gr>

e-mail: info@down.gr

**ΠΕΡΙΛΗΨΗ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΠΡΟΟΙΜΙΟ**

O **Σύλλογος Συνδρόμου DOWN Ελλάδας**, λειτουργώντας ως δικαιούχος της Πράξης **«**

**Δράσεις και δομές στήριξης ευπαθών ομάδων πληθυσμού στις περιοχές παρέμβασης των Στρατηγικών Βιώσιμης Αστικής Ανάπτυξης (ΣΒΑΑ) της Μητροπολιτικής Ενότητας Θεσσαλονίκης» με κωδικό ΟΠΣ (MIS) 5041413»**, στο πλαίσιο του **Επιχειρησιακού Προγράμματος «Κεντρική Μακεδονία»**, Άξονας Προτεραιότητας ΑΞ09Β «Προώθηση της κοινωνικής ένταξης και καταπολέμησης της φτώχειας – ΕΚΤ», στο πλαίσιο του Εθνικού Στρατηγικού Πλαισίου Αναφοράς (ΕΣΠΑ) για την προγραμματική περίοδο 2014-2020,

**προσκαλεί**

τα άτομα με σύνδρομο DOWN να υποβάλλουν αίτηση για την παροχή υπηρεσιών ημερήσιας φροντίδας και παραμονής στον Σύλλογο Συνδρόμου DOWN Ελλάδας.

1. **ΠΑΡΕΧΟΜΕΝΕΣ ΥΠΗΡΕΣΙΕΣ**

Παροχή υπηρεσιών ημερήσιας φροντίδας και παραμονής σε 30 ωφελούμενους, 5 ημέρες εβδομαδιαίως (Δευτέρα – Παρασκευή) από τις 7:00-15:00 και συγκεκριμένα:

• Τη μεταφορά των ωφελούμενων προς και από την δομή, με μεταφορικό μέσο του δικαιούχου

• Τη διαμονή και την διατροφή τους (πρόχειρο γεύμα)

• Το πρόγραμμα πράξεων ειδικής αγωγής που έχουν ανάγκη ανάλογα με τις ανάγκες του κάθε ΑμεΑ (εργοθεραπείες, λογοθεραπείες κ.λ.π) βάσει του εξατομικευμένου προγράμματος του κάθε ωφελούμενου

• Την παροχή ατομικής ή/και ομαδικής άσκησης

• Την εκπαίδευσή τους στην αυτοεξυπηρέτηση και την εκμάθηση δραστηριοτήτων καθημερινής ζωής

• Τη συμμετοχή τους σε προγράμματα ψυχαγωγίας, πολιτισμού και άθλησης

1. **ΔΙΑΡΚΕΙΑ ΠΑΡΟΧΗΣ ΥΠΗΡΕΣΙΩΝ**

Η διάρκεια παροχής των υπηρεσιών προς τους ωφελούμενους ορίζεται σε 36 (τριάντα έξι) μήνες με έναρξη 07/10/2019 και λήξη στις 6/10/2022.

Ο Σύλλογος δε δύναται να προβεί στην είσπραξη οποιουδήποτε αντιτίμου από τους ωφελούμενους/ες για την παροχή των υπηρεσιών.

1. **ΥΠΟΒΟΛΗ ΑΙΤΗΣΕΩΝ**

Η αίτηση θα πρέπει να κατατεθεί πρωτότυπη. Έξω από τον φάκελο της αίτησης και των δικαιολογητικών θα πρέπει να αναγράφονται ευκρινώς:

* τα στοιχεία του ωφελούμενου, η ένδειξη «Για την Πρόσκληση Εκδήλωσης Ενδιαφέροντος της Πράξης **«Δράσεις και δομές στήριξης ευπαθών ομάδων πληθυσμού στις περιοχές παρέμβασης των Στρατηγικών Βιώσιμης Αστικής Ανάπτυξης (ΣΒΑΑ) της Μητροπολιτικής Ενότητας Θεσσαλονίκης – Σύλλογος Συνδρόμου Down Ελλάδος»**

Οι αιτήσεις μαζί με τα απαραίτητα δικαιολογητικά μπορούν να υποβληθούν ιδιοχείρως ή ταχυδρομικώς ή με υπηρεσία ταχυμεταφοράς (courier) στον Σύλλογο Συνδρόμου DOWN Ελλάδας, στη διεύθυνση Ροδοπόλεως 5, Καλαμαριά 55133, μέχρι την 27/09/2019 και ώρα 12:00μ.μ. Από τις αιτήσεις που θα υποβληθούν με οποιονδήποτε από τους ανωτέρω τρόπους, θα ληφθούν υπόψη μόνον αυτές που έχουν παραληφθεί και πρωτοκολληθεί μέχρι 27/09/2019 και ώρα 12:00μ.μ., δηλαδή έως την καταληκτική ημερομηνία και ώρα υποβολής.

1. **ΠΑΡΟΧΗ ΠΛΗΡΟΦΟΡΙΩΝ ΚΑΙ ΕΓΓΡΑΦΩΝ**

Η παρούσα διατίθεται από τον Σύλλογο Συνδρόμου DOWN Ελλάδας στον ελληνικό ημερήσιο τύπο και αναρτάται στην ιστοσελίδα του Συλλόγου στη διεύθυνση www.down.gr, καθώς επίσης και στις ιστοσελίδες της Ε.Σ.Α.με.Α και της Π.Ο.Σ.Γ.Κ.Α.μεΑ.

Επιπλέον, η παρούσα διατίθεται από τον φορέα στις κοινωνικές υπηρεσίες των Δήμων της Περιφέρειας Κεντρικής Μακεδονίας, στις κοινωνικές υπηρεσίες της Περιφέρειας Κεντρικής Μακεδονίας, στο Κέντρο Κοινωνικής Πρόνοιας της Περιφέρειας Κεντρικής Μακεδονίας και τα παραρτήματα του, καθώς επίσης και σε δημόσιους και ιδιωτικούς φορείς παροχής υπηρεσιών κοινωνικής πρόνοιας.

Για περισσότερες πληροφορίες ή διευκρινήσεις, οι ενδιαφερόμενοι μπορούν:

* να στείλουν τα ερωτήματα τους στα e-mail του Συλλόγου (info@down.gr)
* να επικοινωνήσουν στα τηλέφωνα του Συλλόγου (231 092 5000)
* να προσέλθουν στα γραφεία του φορέα μας (Ταχ. Δ.νση: Ροδοπόλεως 5, Καλαμαριά 55133)

**Η ΠΡΑΞΗ ΣΥΓΧΡΗΜΑΤΟΔΟΤΕΙΤΑΙ ΑΠΟ ΤΗΝ ΕΛΛΑΔΑ ΚΑΙ ΤΗΝ ΕΥΡΩΠΑΪΚΗ ΕΝΩΣΗ**

**(Ευρωπαϊκό Κοινωνικό Ταμείο)**

**Θεσσαλονίκη, 12/09/2019**

**Ο Νόμιμος Εκπρόσωπος**

**Σταύρος Τσιφλίκης**